ኤርትራ ብወገና፡ ነዚ ዓበይቲ ሃገራት ኢደን ኣእትየን ዘይተዓወታሉ ማያዊ ምስሕሓብ ፈለግ ናይል ንምፍታሕ ዲፕሎማስያዊ ጻዕርታት ተካይድ ከምዘላ ይፍለጥ። ኣብዚ ቀረባ መዓልታት፡ ጸሓፊ ህዝባዊ ግንባር ንደሞክራስን ፍትሕን (ህግደፍ) ኣቶ ኣልኣሚን መሓመድ ስዒድ ብኣጋጣሚ ፌስቲቫላት ኣውሮጳ ኣብ ዝሃቦ መግለጺ፡ ኤርትራ ነቲ "ኣከራኻሪ" ዝበሎ ምስሕሓብ ንምፍታሕ ትሰርሕ ከምዘላ ጠቒሱ። "ምህናጽ ዲጋ ህዳሰ ኣብ ኢትዮጵያ ኣብ መንጎ ኢትዮጵያ፡ ሱዳን ግብጺ ኣከራኻሪ ኮይኑ'ሎ። ነዚ ንምህዳእን ንነዊሕ ብምጥማትን፡ ኣብ ሓበራዊ ረብሓ ብምትኳርን፡ ብውድዓዊነት ንምፍትሑ ኤርትራ ምስ ሰለስቲአን ዘለዋ ጽቡቕ ዝምድና መሰረት ገይራ ብንጡፍ ዲፕሎማሲ" ትንቀሳቐስ ከምዘላ ተዛሪቡ። ምንጪ ስእሊ, Yemane G. Meskel/twitter ፕረዚደንት ኢሳይያስ ኣፍወርቂ ንምንታይ እዩ ናብ ግብጺ ገይሹ?
